《病后夏初杂书近况十首》
元代·方回

今年春夏极穷忙，日检医书校药方。
甫得木瓜治膝肿，又须荆芥沐头疡。
一生辛苦身多病，四至平和脉尚强。
寿及龟堂老睦守，不难万首富诗囊。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。